- Започнал е работа.\n- Винаги съм подозирал, че за пари е готов на всичко...\nНачалото на февруари е забележителен момент за една по-особена каста риболовци – онези, които ловят пъстърва. През първия уикенд на месеца се открива сезонът за улов на петнистата красавица. Предстоят осем вълнуващи месеца. Но като всяко начало, и това е трудно. Водите на реките са ледени, пъстървите – мудни, кълванетата – редки. Дори и опитните пъстърваджии нямат гаранция, че ще успеят да хванат даже и една риба.\nА всъщност пъстървите са си на обичайните места. Ако ги няма в бързеите, ще бъдат в по-спокойните води. Ако не са в дълбоките вирове, ще ги има по разливите и близо до подмолите около брега. Само че студената вода обърква работата. Не е като през май и юни, когато тъмните сенки се стрелват отнякъде към примамката ви. Сега пъстървата е по-пасивна. Само че ние сме по-умни. И все ще успеем да я надхитрим. Как? По-долу ще стане въпрос точно за това.\nФилософията на пъстървовия риболов се състои в това, че ако на едно място има пъстърва и заметнем там, възможностите са две: рибата или ще клъвне, или няма да клъвне. Има и трети вариант, при който заради лошо презентиране и необичайно поведение на примамката, дебело влакно или прекалено голямо утежнение изплашваме рибата. Но ако сме направили всичко както трябва и пъстървата е припознала в примамката ни жертва, въпросът е ще има ли атака или не. Замислете се сами – с една и съща примамка и монтаж може да направим поне 20 замятания на едно място, и точно когато сме се отчаяли, тогава да последва атаката. Точно това е разликата на пъстървовия риболов през студения сезон, сравнен с топлия – иска се много по-бавно и прецизно облавяне на местата. В един момент пъстървата може и да предприеме решение да нападне.\nНа 10 сантиметра от пъстървата\nДоста опитни колеги пъстърваджии твърдят, че февруарския риболов се състои в това да намушкаме примамката си в устата на рибата. Разбира се, това е нещо твърде условно, но е факт, че в ледените води пъстървите се хранят на принципа с най-малко движение да съберат най-много храна. Ако може, рибата няма да мръдне от мястото си, а само с отворена уста ще поглъща това, което се носи по хранителния поток. Това е така, понеже всяко преместване на пъстървите води до разход на енергия. Следователно рибата би приела да се пораздвижи, само ако й предлагаме нещо по-калорично и хранително, богато на белтъци и други полезни съставки. През зимата пъстървата живее на принципа, че разходваната енергия за приемане на храната трябва да бъде по-малка от тази, която й набавя самата храна. По тази причина през февруари тези хищници далеч не приемат всичко, което идва в хранителния поток и става за ядене. Рибата е селективна и си избира кое и кога да изяде. Ето оттук идва целият проблем.\nПри риболов на изкуствена муха с нимфа пре з зимата съм имал случаи, при които в малка планинска река пъстървата кълве едва на около 20 и повече извозвания на примамката, при това с известно задържане на линията. За отбелязване е, че 19 пъти рибата се е отказала да атакува една и съща примамка, която минава на относително еднакво разстояние от нея, с неголяма разлика в скоростта на движение. И е ударила чак на 20-ото преминаване! В подобни случаи причината рибата да не нападне е в дистанцията, на която преминава нимфата от нея. Атаката настъпва едва когато примамката е достатъчно близо до рибата, и в същото време пъстървата е уверена, че са налице всички шансове да я улови. Тоест, имаме определена „дистанция на симулацията”. Извън тази дистанция пъстървата няма да тръгне да гони в никакъв случай, а в рамките на въпросното разстояние й трябват доста извозвания, докато накрая успеем да я прилъжем към нападение. От опит и консултации с други колеги съм установил, че в студените води пъстървата атакува най-често, когато примамката мине на около 10 см от муцуната на пъстървата, и рибата не види нищо съмнително в нея. Разбира се, в някои случаи, особено в по-големите реки, дистанцията на симулация може да бъде доста по-голяма, но принципът си остава същият. Освен това кълването през февруари се определя и от ред биологични фактори – режим на хранене, обекти за хранене, моментна активност и т.н. Всичко това ни прави много зависими от примамката, на която сме заложили, независимо дали ловим на спининг, муха или естествена стръв.\nФактори на кълването\nТрите фактора, които определят кълването на пъстървата през февруари и са свързани с дистанцията на симулация, са следните: условията в конкретния момент, видът на мястото и примамката. И трите опират до старанието на пъстървата да икономисва усилията си и да не се мести много-много в търсене на жертвите. През лятото ни е много комфортно да ловим например на суха муха, и да гледаме как пъстървите се изстрелват от метър и повече, за да налапат примамката от повърхността със скок и шумно изплющяване. Разбира се, има места като праговете на Искър до Пасарел, където и през февруари ще видите пъстървите да скачат и да събират храна по повърхността. Но това са нестандартни места с по-бавна и топла вода, те са изключения, както и няколкото карстови реки, населени с балканка. На огромната част от местата рибите са мудни и бавни. Миналата година бях в разрешения участък на една рекичка, извираща от Витоша. Лових на стример, а пъстървите подхождаха към него много бавно и внимателно, преди да го захапят. При това липсваше категоричният удар, чувстваше се само едно подръпване на линията и реално моментът за засичане беше не повече от секунда и половина, преди рибата да разбере измамата и да изплюе.\nВид на мястото и зона на комфорта\nПо принцип през февруари пъстървата рядко се придържа в бързите води. Най-често тя избира по-спокойно място в рамките на определен бързей, като обикновено става въпрос за скривалище зад някой камък, където течението не е чак толкова силно. По този начин рибата хем е в хранителния поток, хем е на завет от силното течение и не й се налага да хвърля излишни усилия, за да стои срещу него. Това е т.нар. „зона на комфорта” и тя е първото, което трябва да открием във всяко едно място на реката, където ще търсим пъстърва. Зоните на комфорта най-често са спокойни места встрани от основното течение, които се падат някъде около „ръба” между бързата и по-бавната вода, както и зад големите камъни в бързеите. Ако между две бързи течения имаме по-бавно, това е нашето място да търсим пъстървите. Установяването на тези зони зависи изключително и само от практиката.\nКак да усетим подобно място? При спининговия риболов трябва да сме развили усет за силата на водата чрез играта на примамката и вибрациите, които усещаме на върха на пръчката. Ако ловим с нимфа или стример, задачата е още по-лесна, тъй като имаме различна скорост на извозване на линията в по-бързите и по-бавните места. Същото е и при риболова с естествена стръв. На местата, където извозването на линията е по-бавно, а встрани имаме бързо течение, шансът да имаме кълване е най-голям. Освен всичко друго, в този случай примамката прекарва повече време в зрителния обхват на пъстървата, и рибата разполага с няколко секунди повече за преценка дали да атакува.\nГолемина на примамката\nВече стана въпрос, че през февруари пъстървата не атакува всичко, което види и прецени, че става за ядене. Преди да нападне, рибата първо преценява каква енергия би си набавила от потенциалната жертва. Най-често размерът на примката е свързан с големината на самата пъстърва, пред която я прекарваме. В случая можем да обособим три категории примамки за отделните видове риболов на пъстърва, които работят добре през студения сезон:\n1. Спининг – воблери с размер 3.5 – 4 см. Те са достатъчно големи, за да примамят към атака пъстърва с линеен размер от 23 и повече сантиметра. Имитират жива рибка, която се явява една от предпочитаните храни за пъстървата през зимата, тъй като й осигуряват достатъчно енергия. Въпрос на личен избор е на кой модел и марка ще заложим.\n2. Муха – нимфите са основното оръжие за улов на пъстърва през февруари. Най-добре е да използваме комбинация от два модела. Тя може да се състои от сива нимфа от заешка козина, имитираща ручейник в килийка или лежляк, и от бяла нимфа, в която пъстървата припознава излязъл от килийката си ручейник. Моделите е добре да бъдат по-едри, монтирани на куки №8 или 10, за да бъдат по-примамливи, отколкото дребните неща за храна. Третият модел, с който можем да опитаме, е т.нар. „бъзер”, той имитира хирономус.\n3. Стръв – през студения сезон пъстървата ще предпочете нещо по-апетитно и хранително. Колегите, които ловят на жива стръв, използват най-вече ларвата на восъчния молец „камола”, ручейник в комбинация с един бял червей, или лежляк. Големите земни червеи също могат да свършат добра работа.\n4. Мъртва рибка – техниката „мор мание” е сравнително слабо разпространена у нас, докато в страните с традиции в пъстървовия риболов като Франция и Италия е масово застъпена. Монтажът може да се извърши или със специално пособие от варианта „Драшкович” за риболов с къса спинингова пръчка, или посредством закачане на рибето през главата, ако ловим с телескопична пръчка варио от порядъка на 6 – 8 метра. За стръв се поставя лешанка или кубинка, в зависимост от това с какви рибета разполагаме.\nИгра с течението\nПри февруарския риболов на пъстърва повече от всякога е необходимо да владеем т.нар. „игра с течението”. Това означава да използваме водата и нейното движение, за да презентираме най-добре и адекватно примамката. В отделните видове риболов на пъстърва играта с течението е различна. Ето как можем да презентираме най-адекватно примамките в различните разновидности при лова на пъстърва.\nВъзниква въпросът как да водим примамката – по течението, срещу него, или перпендикулярно. Първият вариант е най-неподходящ, тъй като изисква най-бързо водене на блесната или воблера. Той може да се използва в местата с най-бавно течение, където ще имаме възможност да движим примамката с възможно най-ниска скорост. Воденето срещу течението може да ни донесе доста повече успех, тъй като имаме възможност да ловим с продължително задържане на воблера и блесната на едно място. Веднъж попаднал в зрителното поле на пъстървата, воблерът трябва да предизвика в нея усещане, че става въпрос за безпомощна рибка, която среща трудности с течението. Точно тогава балканката предприема решение да атакува в гръб, тъй като жертвата изглежда най-уязвима – не може да се придвижи напред, а при отстъпление назад попада право в устата на пъстървата. В този случай обаче се налага да бъдем добре прикрити, тъй като има голяма вероятност пъстървата да ни забележи. Воденето на примамката през течението най-често се практикува на места, където имаме по-бавен улей вода между два по-бързи. В този случай е добре да вкараме воблера възможно най-надълбоко, за да слезе до дъното, където е рибата.\nАко ловим с нимфи, най-добрата тактика е в извозване със задържане. Замятаме в най-горната част на набелязаното място и изчакваме примамката да потъне до долу. Добре е да ловим с по-тежки нимфи, изработени с оловен пълнеж и волфрамови глави. Ако ловим с по-леки мухи, можем да монтираме допълнително утежнение на линията в рамките на 1-1.5 грама в зависимост от дълбочината и дебита на реката. Трябва да се стремим примамката да бъде долу в момента, когато влезе в зрителното поле на пъстървата. След това започва извозването близо до дъното. В хода на извозването можем да правим задържания от по секунда-две, при които мухите леко се издигат до дъното и послед пак отиват долу при отпускане. Именно тези движения често предизвикват пъстървата към кълване. В зависимост от мястото можем да ловим и с повече задържане, особено ако перспективното място е под нас и няма начин да го достигнем по друг начин, освен със спускане на примамките надолу по течението.\nПри риболова на пъстърва с естествена стръв извозването е почти същото, като при нимфата, с тази разлика, че дългата въдица улеснява всичко. На практика можем да ловим под върха на пръчката. Ако разполагаме с камола, имаме голям шанс да закачим нещо, макар че ударът далеч не е толкова силен, колкото през лятото, и се налага да бъдем нащрек във всеки момент. Засича се още при първия усет за кълване, за да не дадем възможност на пъстървата да нагълта навътре и да я повредим.\nПрез зимата има реки, които поддържат по-висока температура на водата, тъй като тя идва от карстови извори. По тази причина на откриването на сезона реки като Панега и Искрецка стават обект на истинско стълпотворение на пъстърваджии. Риболовът в тях е доста по-лесен, тъй като водата е топла и рибите са много по-активни. На тях може да ловим по познатите схеми, техники и тактики от топлия сезон. Те поддържат температура на водата в рамките на 8 – 12 градуса, а за пъстървата се знае, че се храни най-активно при 13 градуса. В останалите планински реки температурата е доста под тази норма, което и определя пасивното поведение на пъстървите в тях. В карстовите места този проблем отпада, а дори през февруари може да се лови дори на суха муха.\nПланинските потоци са другото подходящо място за откриване на сезона. Предимството им е в това, че пъстървите са доста по-лесни за локализиране. Друг е въпросът, че в тях най-често преобладават дребните риби. Тук обаче имаме доста по-голям шанс да хванем риба, ако водата е добра и не е съвсем ледена или с топящ се сняг. Всичко обаче зависи от гъстотата на пъстървите, а доста от тези потоци вече се тарашат активно от бракониери с ток. Все пак на място със запазена популация можем да разчитаме на добро откриване на сезона.\nВ големите реки с пъстървови участъци като Струма, Искър, Вит, Огоста и т.н. февруарският риболов може да бъде успешен само ако нивото на водата е добро, няма снеготопене и цветът е сравнително бистър. Тези условия са характерни за февруари, когато все още няма топене на сняг в планините. Макар че ударите далеч не са много, именно сега е моментът да опитаме да прилъжем някоя огладняла едра балканка, каквито далеч не са чак такава рядкост в големите реки. Въпросът опира до упорство, познаване на местата и изпълнение на всичко около постигане на най-удачната дистанция на симулация и откриване на рибите.\nОт Ян Ван Шендъл Крайно ми е неудобно! Преди повече от два месеца обещах на главния ви редактор нова серия статии за сп. “Риби и ...


Диета с жито за пречистване на тялото | Ezine.bg\n»Диета с жито за пречистване на тялото\nОт гледна точка на съвременната диетология, нуждата от периодично разтоварване на тялото е абсолютно наложителна. То се нуждае от периоди, когато трябва да се освободи от натрупаните токсини. Като стратегия това е единно изискване, но като приложение, режимът трябва да се адаптира конкретно за всеки организъм.\nЖитната диета е на практика форма на един улеснен пост, тъй като строгите форми изискват въздържание от вода и храна отделни дни.\nЖитният хранителен режим е описан добре от Петър Дънов. Той включва следните моменти: порцията за деня, състояща се от 100 грама измито и накиснато в гореща вода бяло грухано жито се оставя в термос или друг плътно затворен съд да пренощува. Нуждата от заливане с вряла вода е за да се деактивира всеки токсин и да се предотврати подуването и газовете.\nСутринта първо се изпива водата, а после житото се разделя на 3 порции, които се изяждат на трите основни хранения. Може като допълнение да се добавят по 1 ябълка към всяка порция жито, както и по 3 ореха. Между отделните хранения се пие свободно количество преварена вода с лимонов резен. Може да се взимат и по няколко чаени лъжички с мед.\nРежимът е подходящ за края на зимата, около февруари месец, тъй като е очистителен за зимните месеци. При всяка такава диета се наблюдава ацидозна криза. Тя се установява по главоболието, но не е причина да се прекъсне диетата.\nДължи се на изтеглянето на отпадъчните вещества в по-големи количества от клетките и вливането им в циркулиращата кръв. Тогава креатининът, билирубинът и пикочната киселина са в по-завишени граници, но това отминава за 2-3 дни.\nЖитото не бива да се смесва с мед и ябълки, защото се получава ферментация в червата. Само орехите се съчетават с житото добре.\nИзлизането от диетата става с включване на сурови зеленчуци, сурови ядки, после зърнени безглутенови храни. Захранването трябва да премине без сол и мазнини. Може да бъдат заменени със смлени ядки, авокадо, лимон и други природни овкусители.\nПречистването с умерени дози жито е полезно за здравето и за постигане на хармония и равновесие на духа.


Чавушоглу обвини САЩ в подкрепа на терористични организации - 24chasa.bg\nЧавушоглу обвини САЩ в подкрепа на терористични организации\n28.04.2018 16:39; 24 часа онлайн\nДнес САЩ подкрепят терористични организации, това трябва да се прекрати. За съжаление Силите за защита на народа и Партията на демократичния съюз контролират десет процента /от територията/ на Сирия, а това е огромен риск, това застрашава нашата национална безопасност в Африн, Манбидж и на други места в близост до границата. Затова тези терористични организации, както и "Ислямска държава", трябва да напуснат сирийската територия, каза Чавушоглу на пресконференция днес след среща с колегите си от Русия и Иран Сергей Лавров и Мохамад Джавад Зариф, предава БТА.\nТой изтъкна, че главна задача /в Сирия/ е борбата с терористите и каза, че това трябва да се върши внимателно, за да се избегнат жертви сред цивилното население. За съжаление терористи с оръжие в ръце се отправиха към Идлиб и живеят в непосредствена близост с мирното население. Как да излезем от тази ситуация? Ние не можем да бомбардираме цивилни учреждения, където се укриват терористи, тъй като това застрашава живота на мирното население, затова, очевидно, ние ще тръгнем по друг път и последователно ще унищожаваме терористите, обясни Чавушоглу.\nИдлиб е една от зоните за деескалация, така че ние сме заинтересовани там да бъде осигурен режим на прекратяване на огъня и сме готови по-нататък съвместно да противостоим на терористичната заплаха, каза турският външен министър.


Surfing Attack: контрол над смартфони с ултразвук – Questona\nQuesto 31.03.2020 Защита на смартфони 0 коментара\nОбновена на 31.03.2020 от Questo\nСмартфоните могат да се контролират от разстояние чрез ултразвук. Това са резултатите от проучване, проведено върху 17 модела смартфони на популярни производителите като Apple, Huawei и Samsung. 15 от тестваните устройства са уязвими на атаката, наречена Surfing Attack от авторите на изследването.\nИзползвайки ултразвукови вълни, те успяват да активират виртуалния асистент на смартфона (Siri, OK Google) и да го накарат да извърши определени действия като провеждане на обаждане или четене на SMS-и. Всичко това се случва без знанието на собственика на смартфона.\nПо този начин могат да се извършат нерегламентриани обаждания или да се разчетат кодове за двуфакторна автентикация, които са били изпратени като SMS.\nКак се случва атаката\nНеобходима е предварителна подготовка. Малък ултразвуков трансдюсер се поставя под плота на маса или друго място, където след това ще бъде оставен смартфона на жертвата. В близост се поставя и малък микрофон.\nТрансдюсерът генерира гласови команди, които са неуловими за човешкото ухо, но са разбираеми за виртуалния асистенат на смартфона. С гласови команди се отключва устройството и се нарежда извършването на определени действия. Микрофонът се използва, за да улови отговорите на вируалния асистент.\nЕдин от възможните сценарии е получаването на кодове за достъп. Чрез трансдюсера се издава команда „OK Google turn volume to 3“. Тя намалява звука на смартфона до ниво, което е трудно уловимо от човешкия слух в нормална работна среда.\nСлед това се издава гласова команда „Read my messages“, която кара устройството да започне да „чете“ на глас получените съобщения. Отговорите на смартфона се улавят от предварително поставения в близост микрофон.\nТака автора на атаката може да чуе съдържанието на получените SMS-и, включително и такива, които съдържат еднократни кодове за автентикация (използват се като допълнителна защита в повечето онлйан платформи, както и в онлайн банкиране).\nПо подобен начин може да се осъществи и неоторизирано обаждане. Тази атака обаче е по-трудна за осъществяване, тъй като изисква симулация на гласа на собственика на смартфона.\nАтаката в действие\nВ това видео може да видите възможните сценарии в тестови условия.\nТолкова ли е лесно наистина?\nАтаките от разстояние с гласови команди не са нещо ново. Те дават възможност за контрол над смартфона от разстояние, но изискват значителна техническа подготовка.\nОсвен лаптоп с правилния софтуер, авторът им трябва да разполага с трансдюсер и микрофон, както и да има възможност да ги инсталира незабелязано в помещението, където ще стои смартфона на жертвата.\nАко помещението е шумно, това може да попречи на комуникацията между смартфона, трансдюсера и микрофона.\nАко повърхността на масата не е от подходящия материал, или ако смартфонът е поставен върху определени повърхности (например дървени), това също ще осуети атаката.\nВ заключение: Surfing Attack не е лесна за осъществяване, но със сигурност представя интересен вектор за атака срещу малките компютри, които всеки от нас държи в джоба си.\nTagged подслушване на телефон, ултразвук\nPrevious Previous post: Потреблението на Tor скочи двойно, след като МВР получи право да следи телефони\nNext Next post: Zoom настройки за сигурност: как да защитите видеоразговорите си през 2021


"Нефтохимик 2010" отново е шампион - Спорт\nпубликувано на 23.04.19 в 07:43\n"Нефтохимик 2010" стана шампион на България по волейбол при мъжете за трета поредна година. В трети мач от финалната серия отборът от Бургас победи лесно с 3:0 (25:23, 25:15, 25:12) състава на "Хебър", който по-рано през кампанията спечели купата на страната. Бургазлии триумфираха заслужено със златните медали след изключително силна втора половина от първенството и 3:0 успеха в плейофите за титлата.\nБрадли Гънтър се отличи с 11 точки за "Хебър", докато Александър Ляфтов реализира 9 точки за тима от Пазарджик.\nТитлата е общо четвърта в историята на "Нефтохимик 2010". Президентът на БФВолейбол Данчо Лазаров и кметът на Бургас - Димитър Николов, наградиха шампионите в зала "Младост".\nЕлена Митева с шеста поредна титла\nЕлена Митева (Супер спорт-Варна) спечели своята шеста поредна и общо седма шампионска титла на България на 100 метра с препятствия при жените. Варненката, която в момента се готви под ръководството на Георги Димитров, постигна силен резултат от 13.46 секунди, но при силен попътен вятър от 2.5 м/сек, което означава, че резултатът й няма да влезе в..\nпубликувано на 24.07.19 в 06:40\n"Астери" спечели маратона в Бяла\nДвама състезатели на варненския клуб по плуване „Астери“ могат да се похвалят с титли и медали от маратона по плуване в открити води, който се проведе през уикенда в Бяла. В неделя на 21 юли Василики Кадоглу и Георги Цурев триумфираха с купите от маратона в категория „Оупън“, като преодоляха най-бързо 1700-метровото трасе съответно при жените и мъжете...\nпубликувано на 24.07.19 в 06:37\nНестеров стартира успешно на европейското\nПьотр Нестеров (ТК „Черно море Елит“, гр.Варна) започна с победа участието си на европейското лично първенство за юноши и девойки до 16 г. в руската столица Москва. Той отстрани със 7:6(4), 6:4 над Габриеле Пираино от Италия. На 1/16-финалите ще играе срещу Артур Кукасиан от Русия. Иван Пенев (ТК „Локо 98“, гр.Пловдив) също започна с успех. Пенев..\nпубликувано на 24.07.19 в 06:34\nГригор Димитров загуби от квалификант\nНай-добрият ни тенисист Григор Димитров загуби сензационно с 5:7, 4:6 от квалификанта Кевин Кинг още в първия кръг на турнира BB&T Atlanta Open и приключи набързо участието си в надпреварата. Същото се случи и през 2011 година при първото участие на Димитров в Атланта, когато загуби на старта от Раджийв Рам. Следващият турнир, в който Григор..\nпубликувано на 24.07.19 в 06:26


Култура :: Политическа Култура :: Каталог на дясното мислене\nКултура - Брой 29 (2909), 28 юли 2017\nКаталог на дясното мислене\nПолитици националисти обявиха по цял свят война на демокрацията. Те инструментализират както лявата, така и консервативната обществена критика и по този начин полагат основата на един нов фашизъм.\nТомас Асхойер е събрал „опорните им точки” в един каталог.\nДесницата не е движение за реформи – тя е революционно движение. Тя е алтернатива не вътре в системата, а на самата система: на либерализма, на космополитизма, на глобализацията. Този десен бунт е легитимиран от народа. Докато „Партиите от Давос” в своята безгранична алчност преследват единствено собствените си интереси, от устата на десния политик звучи неподправеният глас на народа. Това се отнася и до Доналд Тръмп. В неговите гърди бие истинското народно сърце – ето защо той беше легитимният президент на САЩ още преди да бъде законно избран от народа. Сърцето на народа тупти винаги отдясно. Точно по тази причина малокръвните либерали мразят народната воля и я търпят единствено като силно разредена демократична емулсия. Те разводняват народната воля чрез правова държава и разделение на властите.\nТайната на властта\nНяма нищо по-сбъркано от либералния възглед, че политическата власт може сама да породи своята легитимност и законосъобразност в рамките на един демократичен процес. Всъщност, истинската власт се корени в митичните дълбини, в хилядолетната култура или в короната. Така унгарската конституция, променена от Виктор Орбан, днес заявява, че „страната черпи своята гордост от онази унгарска държава, която преди хиляда години свети Стефан изгради върху стабилна основа”. Защитата на короната е много по-свята от защитата на човешките права. И Владимир Путин, новият цар, помирява Сакралното с Политическото и смята, че е грях двете да се разделят. За удовлетворение на народа си, той често се явява на фона на онзи тъмно проблясващ златен цвят, който православната църква в продължение на хилядолетия използва като фон за изографисването на своите светци. Не е по-различно при Доналд Тръмп. Той също пет пари не дава за унифицирания, модерен вкус на днешните сноби космополити и горещо обича златото. Златото е земното божество, което смирява вечния кръговрат на парите. Златото трансформира преходния капитал във вечна ценност. „Ню Йорк Таймс” има право: Тръмп иска да бъде император. Свещеният блясък на златото доказва легитимността на неговата политическа власт.\nКлючовата дума на главния съветник на Тръмп Стивън Банън. Неговото настояване за „деконструкция на административната държава” следва програмата на авторитарния либерализъм от началото на 1930-те години: единствено силната, авторитарна държава, която се оттегля от всякаква регулация, включително и в социалната политика, може да гарантира здрава икономика. „Алтернатива за Германия” посреща със задоволство такива съобщения.\nДа пресушим блатото\nТова е любим лозунг на дясната революция поне от изборите в САЩ насам. Използва я както главният „мозък” на Тръмп Стивън Банън, така мислителят-първопроходник на Путин Александър Дугин. Трябва да се обезвреди глобалната секта на либерализма, „последната тоталитарна идеология в света”. Към тази секта принадлежат „привържениците на отвореното общество, ЛГБТ-маниаците и постхуманистите”. Draining the swamp е новият категорически императив на гордите народи. „Очистители от всички страни, съединявайте се!” (Дугин).\nЧест вместо достойнство\nИстинската демокрация е общество на честта, а не на достойнството. А хората са различни. Равенството е изконният вопъл на роба, който иска да събори господаря си. Либералните общества пеят приспивната песен на солидарността и проповядват достойнството на отделния човек. В действителност обаче, в тези общества всеки човек е принуден с мъка да си извоюва социално признание. Либерализмът и неравенството са двете страни на един и същи медал: всяко седмо дете живее в бедност, а още от най-ранна възраст подрастващите се приучват как да побеждават в либералното надбягване между плъховете. И обратното: в лоното на народа честта е гарантирана всекиму. Дори досега да си бил никой, тук ти ставаш някой. Човек не е принуден непрекъснато да се преизмисля. Всеки има право да си остане такъв, какъвто е роден.\nВолята за власт описва същността на политиката. Либерализмът отрича тази воля и я изтиква в сянка. Дясната политика променя това положение. Тя помага на властта да напусне либералното си скривалище и отново да излезе под ярката светлина на публичността. Властта отново е вездесъща и върши онова, което трябва да върши: тя взима решения. Не по-късно, а веднага. Не според очакванията, а като гръм от ясно небе. Точно както постъпва Доналд Тръмп с преградния огън на своите декрети. Важно е не как се взимат решенията, а че се взимат решения, защото законите се пишат не от истината, а от властта. Тръмп разбра нещо, което нито един негов предшественик не беше разбрал: обществото се държи сплотено не от рационални аргументи, а от предполитически афекти. Неговият авторитарен ирационализъм освобождава енергиите на омразата и съпротивата – и той самият одобрява това. Чувствата вдъхват живот на народа, той отново започва да усеща своето тяло. „Силата на истинския живот пробива коричката на една механичност, застинала в своята непрекъсната повтаряемост” (Карл Шмит). Властелинът героично понася всички неволи – и всички му се възхищават заради това. Той жертва себе си, за да спаси държавата. „Всичко велико е всред бурята”, пише Мартин Хайдегер. „Всички говорят за моята политика”, радва се Доналд Тръмп.\nКъм него спадат всички представители на Системата. В Германия това са политиците от партиите на консенсуса - ХДС, ГСДП, Зелени, високопоставени функционери, учени с неразбираема реч, либерални протестанти, либерални католици и медиократи. Истаблишмънтът, който наричат още „елит”, през 1968 г. взе властта с преврат и подложи германците на едно несвойствено за тях преформатиране, което им отне германскостта – и най-вече куража да се самодокажат и наложат в сърцето на Европа. Опозиция няма. Когато дори един министър-председател от Зелените всекидневно отправя молитви за добруването на системния стожер Ангела Меркел, тогава въстанието срещу властващата класа може да дойде само от една посока: от дясно. А след него фалшивите елити ще бъдат заменени с истински, които отново ще притежават органични корени в народната почва и ще произтичат от същия този народ по линия на естествения отбор. На върха ще стои регентът. Той е въплъщението на народната воля. И който напада него, напада народа.\nТази дума насочва към социалния дарвинизъм и идва от Позлатената ера, от възхода на капитализма в САЩ в края на XIX век. Английският социолог Хърбърт Спенсър я въведе в обращение, а магнати като Джон Д. Рокфелер и Андрю Карнеги редовно я употребяваха. Еволюцията не познава морала, тя познава единствено победители и победени. Милионерите са продукт на естествения отбор. Действителността е дясна.\nОще Маргарет Тачър се досети, че думата „общество” е левичарска измислица. There is no such thing as society. Вярно, не вреди, когато хората радостно вършат съвместни неща, например – упоени от природата следотърсачи, грижливи пчелари или пък весели селски музиканти. За разлика от либералните мечтатели, десните политици знаят, че хората подлежат на изкушаване и че всеки миг могат да се превърнат в лоно на съпротивата. Като гръм от ясно небе, дяволът на гражданската война се смесва с тълпата и нашепва в ухото й обещания за свобода, равенство и справедливост. И понеже народът винаги е под заплаха и всеки миг може да забрави своята истинска воля, над него бди властта, която го контролира, формира и поддържа самосъзнанието му.\nТози израз набра популярност в предизборната кампания на Тръмп, а в момента завоюва и Европа. Има се предвид, че държавата тайно е превзета от хедонистите от поколението на бейбибума и е „скочила в леглото” с големите концерни. Crony capitalism спъва истинската конкуренция, той политизира икономиката и икономизира политиката. „Системата на затлъстелите котараци”, както я нарича Банън, през 2007 г. тласна света във финансова криза, за което не понесе никакви последствия, а после спаси самата себе си с парите на данъкоплатците от средната класа. Хора като Банън непрекъснато подчертават, че искат не да обуздаят капитализма, а напротив – да му свалят юздите. „Колкото по-силен, толкова по-добре”. В Германия също има икономика на връзкарството. Уволняват касиерка, присвоила няколко цента, а в същото време банките, търгуващи с фючърси, ощетяват данъкоплатците с 12 милиарда евро. Съответният министър твърди, че нищо не е знаел. It’s a disaster.\nТерорът на политическата коректност\nЦели полкове от ляво-морализаторстващи „добри люде” забраняват на хората с нормални чувства да си говорят така, както им иде отвътре. Политкоректниците смятат, че могат да променят обществото, ако го научат да говори с респект: светът ще стане добър, когато вече не използваме лоши думи. И докъде ни доведе това? Тъкмо левичарите, които мразят всяка идентичност, създадоха общество, състоящо се единствено от групи по идентичности. И в редките случаи, когато не водят битки помежду си, тези групи просто се разминават като кораби в океана. Левичарските езикови табута са като легалистките структури на представителната демокрация: те парализират „тимотичните енергии” (Петер Слотердайк) на народа, обуздават гнева, страстта и волята за опознаване на националния вид. Още от управлението на социалдемократите и на Зелените, у народа се натрупа огромен гняв. Орязването на социалната държава и приватизирането на народната пенсия са гавра с отделния човек. Хората са хора, а не еднолични фирми. Докато елитите на веганско изхранване съумяха да се скрият на сухо, нормалният народ е принуден да слуша лекциите на разни надути специалисти, експерти по образованието - как трябвало да възпитава децата си в дух на космополитизъм, тъй че един ден да станат професори в Оксфорд.\nЗападните общества все още имат инстинкт за оцеляване, но не и за живот. Бюрокрацията на техните социални държави иззема от ръцете на гражданите собствената им съдба и непрекъснато ги лишава от интензивността на битието. Единствено завръщането на една екзистенциална политика отново ще им осигури чувството за трагизъм и дълбочина. Вместо да лежи в социалния хамак, докато му се претърка задникът, гражданинът отново ще изпита на гърба си могъществото на съдбата и ще се научи да я понася с героичен реализъм. Всичко, което се случва, е демонстрация на съдбовно предначертания живот – дори крахът на борсата. Шефът на Путиновия щаб Антон Вайно го формулира така: „Животът е винаги едно цяло. Същината на живота и същината на пазара са взаимосвързани.”\nТой е грехопадението на модерността. Той отрича митичната същност на политиката, а именно: волята за власт. Либерализмът е отрицание на Политическото. Той презира всичко, което вдъхва живот на живота: борбата и твърдостта, кръвта и жертвата. Защото „няма държава без жертви”. Либералната политика дава върховна законова легитимация на вродения човешки егоизъм. Тя властва чрез деполитизация, замита конфликтите под килима или пък ги притъпява до най-обикновен спор между две различни мнения. Вместо да спорят по национално-екзистенциалните въпроси, либералните отечественофронтовски партии спорят за сметоразделянето и за джендър-тоалетните. По този начин те феминизират обществото и му отнемат волята за борба. Постгероичните общества с оперирана мъжественост не познават своите врагове и в сблъсъка с исляма имат ограничени средства за самозащита. „Крайно време е германският народ да преоткрие своята изгубена мъжественост” („Алтернатива за Германия”). Дори леви философи като Славой Жижек или Ален Бадиу вече са убедени: либерализмът е метафизика на капитализма. Той залива класовите борби с червено-зеления сос на мултикултурализма и толерантността или пък превръща класовия сблъсък в псевдопрогресивна идентичностна политика: „Повече жени в управителните съвети на концерните”. Карл Маркс първи прозря егоистичния характер на либерализма: „Странно е, когато при градежа на своето общо дело, един народ тържествено прокламира управомощаването на отделния човек-егоист, който се е отграничил от другите и общото дело.”\nПолитиците от Системата твърдят, че медиите изпълняват контролна функция и гледат правителството в ръцете. Вестниците, радиото и телевизията артикулират подкрепа и дават глас на онези, които си нямат. И понеже сами са участници в борбата между различните мнения, медиите се критикуват и едни други. Тази христоматийна мъдрост всъщност е лъжа. Медиите никога не са били рупор на обществото, те открай време са просто публицистична маша на капиталистическите елити или пък на левите идеалисти, които не могат да се примирят с печалната реалност на окаяното ни битие. Дори самата идея, че може да има някаква „критична публичност”, е най-обикновена измишльотина. Още Мартин Хайдегер бе казал, че човешката природа се свежда до изолация, посредственост и уравниловка, а тъкмо те конституират онова, което наричаме „публичност”. Тя самата обвива всичко в мрак и представя скритото за нещо много познато и достъпно за всекиго. Орбан, Путин, Качински, Ердоган и Доналд Тръмп са прави: мейнстрийм-медиите не бива да критикуват, те трябва да бъдат резонатор и да обясняват на народа действията на управниците му. Главоломно ускореният такт на новините създава едно перманентно задъхано очакване. Fuck the facts, enjoy the ride! Ако очакването се е нагнетявало достатъчно дълго, тогава дългоочакваната мярка на правителство вече изглежда като спасение. И ако медиите изобщо трябва да критикуват нещо, то нека бъде както в Китай: да съобщават за нередностите. Още преди недоволството на хората от мръсния въздух да е излязло изпод контрол, медиите бият тревога и така предотвратяват угрозата от бунт. Когато обаче – както се случва в Турция или в САЩ – медиите започнат да играят ролята на опозиционни партии и обявят война на правителството, тогава те се превръщат във врагове на народа и трябва да бъдат тайно изкупени с помощта на сламени хора или пък устата им да бъде запушена по друг начин. В Унгария тази схема сработи добре.\nЛиберализмът измества константите на световната история и сякаш забравя, че те не са напръскани с розова вода, а са напоени с човешка кръв. В противоречие с онова, което твърдят големите религии, битката и войната са митични истини, които влизат в дневния ред на Вечността. Капитализмът също е трагична битка, той е жесток, ирационален и взима много жертви. The winner takes it all. Когато попитаха Доналд Тръмп дали може да си представи война срещу Китай, той остави отговора отворен.\nВ либерализма разделението между политика, икономика и право винаги е било на идеологически постамент и най-почтено би било начаса да го отменим, и то изцяло. Въпреки това, в така възникналия нов ред, например в Унгария, все още има много демокрация: народът участва в управлението чрез допитванията и референдумите, а правителството познава желанията му по-добре, отколкото той самият. Провеждат се и избори, които, за щастие, не носят големи изненади. Има съдии и съдилища, но те следват конкретната воля на народа, а не произвола на абстрактното право. Защото никое право не стои над народа. Медиите са свободни. Те учат народа да бъде благодарен и осигуряват на правителството легитимност в периода между два избора. Цензура няма и в интернет. Тайните служби пазят гражданите от неправилни мисли.\nЛибералните общества убиха държавата като инстанция, предписваща ценностите. Без държавните напътствия за човешкото битие, връх взимат хипериндивидуализмът и слободията. Всеки е някой друг и никой не е самият себе си. Животът в една демокрация е живот без идея. Безцелно еманципираните вече дори не знаят от какво са се еманципирали. Капитализмът и медийната индустрия работят ръка за ръка и в разбирателство, понеже знаят едно: единствено мъртвите души са готови да се ръфат за променливата си изгода в ледените води на егоистичната пресметливост. Както пише Бото Щраус: „На земята е настъпил Марс, леден и безжизнен, насечен от пропасти и без атмосфера.”\nВластващият либерализъм се крие зад маска от езикови забрани, които трябва да бъдат разрушени. Тук става дума не за някакво съдържание, а просто за провокация. Не става дума за разширяване на територията на онова, което може да се изрече, както мислят доброкачествените последователи на Луман, а за разрушаването на тази територия. Целта е разлом на обществото и ефикасна поляризация. В Германия успешно го прави „Алтернатива за Германия”, в САЩ – Tea Party и Breitbart News. Maybe it’s time to make America hate again. Когато Майло Янопулос, някогашният автор на уводни статии в Breitbart, пита: „От какво предпочитате да се разболее вашето дете – от феминизъм или от рак?”, той очевидно иска светът да изглежда точно толкова произволен, колкото в теориите на постмодернизма. Anything goes, всичко означава всичко. Обамакеър е равно на социализъм. Медиите са равни на диктатура на мнението. Бежанците са равни на терористи. Когато вече няма истина, близкият до народа политик използва вакуума и най-после сътворява факти. Властта е истина, а истината е власт. И става още по-хубаво, когато вярващите в дискурса празнодумци минат в нападение (както наскоро студентите в Бъркли), защото тогава действителността лъсва иззад хуманистичната им фразеология: вечната реалност на властта и насилието. Колкото повече хаос, толкова по-добре, защото тогава властта пада като презрял плод в нозете на десните. Който се страхува от гражданска война, той гласува за десните. Той избира здравата ръка.\nРед може да съществува само в националното пространство. Извън многополюсния свят на суверенните национални държави няма ред, да не говорим пък за някакъв западен ред. Онова, което има, са трагичните колизии и тактическите съюзи. Само глупаци могат да вярват в умиротвореното световно общество или пък в ООН. Постзападният свят слага край на империализма на човешките права, защото измамник е всеки, който произнася думите „човешки права”. Пък и тези човешки права са си една чисто западна измишльотина. Общоопасни интелектуалци, като Сократ, Мойсей или Исус, заразиха света с тях, за да попречат на суверенните властници да третират своите поданици така, както им повелява тяхното естествено право. Епохата на универсализма отиде в историята. Джордж Буш Старши все още прикриваше намеренията си зад фразата, че иска да разпали огъня на свободата дори в най-затънтеното кьоше на света. Сега обаче Доналд Тръмп собственоръчно изгаря знамето на западния универсализъм и прекратява експанзията на Америка в глобалното пространство. Ето защо ултранационалистът Александър Дугин нарича избора на Тръмп истинска сензация: „Вашингтон е наш.”\nДясното мислене е пространствено мислене. В интерес на собственото си оцеляване, всяка култура трябва да се корени в едно ограничено пространство и по никакъв начин не бива да се смесва с чужди елементи. Независимо дали става дума за православна Евразия, за ислямски султанат или пък за християнски Запад: решаващо е затвореното единство на култура и пространство. Още от самото начало измислената от Запада глобализация беше посегателство срещу националното пространство; англосаксонските мореплавателни сили отслабиха самоопределението на сухоземните народи и им наложиха империалистическите идеи за свобода, равенство и справедливост. Премахването на трайните граници пулверизира старите империи и старите държави. След като пространството беше детериториализирано, властта вече беше навсякъде – и никъде: в ръцете на ЕС, на МВФ, на СТО, само не и на народа. Глобализацията е ничиевластие, the rule of nobody. В бъдеще обаче нациите отново ще бъдат онова, което бяха: суверенни.\nЖеланието за тотален контрол над националното пространство: там най-горещо бие сърцето на дясната революция. С „Брекзит” и с избирането на Тръмп за президент на САЩ тя отпразнува най-големия си триумф досега. В бъдеще държавите отново ще бъдат свободни, те ще разкъсат златните вериги на международното право и ще се освободят от вавилонското робство на споразуменията за свободна търговия. Невинните нации никога повече няма да бъдат експлоатирани от алчни чужди сили. „Германците плащат – чужденците получават”. Глобализацията още от самото начало изпиваше жизнените сокове на народите и осигуряваше ползи единствено за безродната global class. А най-опасното чудовище е Европейският съюз. Той събаря защитните зидове на отечествата и обявява класически културни нации като Гърция за свои протекторати.\nПодмяна на населението\nБежанската политика на Меркел разрушава субстанцията на германския народ, без някой изобщо да го е питал. (…) Дали от това може да се почерпи правото на активна съпротива – това сам трябва да реши гражданинът с национално чувство.\nОт реда в пространството възниква редът в народната общност. В нея всеки е поставен на своето място и е най-добре да си остане завинаги там. Народната общност е кастово общество, което е разслоено отгоре надолу. Обществената йерархия е възникнала от естественото неравенство на хората, както и от техния произход по кръв. Всяка прослойка притежава свои собствени права и свое собствено представителство; вътре в това „другарство по нация” вече никой няма да бъде принуден да събира бутилки или да гладува. Вече няма да има анонимно преразпределение от страна на клептократичната социална държава, защото след революцията на имащите, силните и способните сами ще проявят национална солидарност и доброволно ще дават на бедните. Във Франция „Националният фронт” оповести, че ако спечели изборите, етническите французи по принцип ще придобият предимство пред хората с миграционен произход, дори когато тези последните притежават френско гражданство. (…)\nОт културна гледна точка, различните нови авторитети са на светлинни години един от друг. Качински мрази Путин, а за Путин Доналд Тръмп е типичен пример за вулгарен капитализъм. Обединява ги обаче нещо много важно: борбата срещу Холивудските елити, срещу изкуството на Лейди Гага и срещу безродните интелектуалци. Защото те представляват не културата на народа, а безсъдържателната култура на глобалистите. С две думи: властващата хиперкултура е културата на властващите. Точно по тази причина културата отново трябва да бъде национализирана и поставена под надзора на държавата. Житейският еликсир на народния дух извира от традициите – към които обаче не спада традицията на Просвещението – поради което държавата трябва да попречи на всевъзможните национални предатели да добавят своите отровни субстанции към този еликсир. Защото културата не е някакво забавление, тя е Държавна сигурност на духовното. Тя не се радва на чуждото, а подхранва идентичността на своето. В Полша вече проверяват дали театралните постановки са в съзвучие с националните традиции, а и „Алтернатива за Германия” непрекъснато настоява за повече национално.\nСлед падането на Стената либералните елити обещаха, че в хода на глобализацията няма да допуснат големите концерни да противопоставят малките държави едни срещу други чрез инструмента на данъчния дъмпинг. Всичко това беше космополитска измама. В действителност, девизът беше дерегулация и приватизация. Така истински пари потекоха към изкуствените данъчни оазиси на американските концерни, което пък принуди задлъжнелите до гуша народи да ударят секирата на социалните си държави. Докато трудещите се до изнемога обикновени хора треперят пред несигурното си бъдеще, супербогатите се къпят в шампанско без лактоза и съдират последната риза от гърба на народа; а в данъчните им оазиси похърква ограбеното благосъстояние на нациите. Политиците, които усещат пулса на народа, ще променят всичко това. Те ще сложат край на свободната търговия и ще национализират икономиката. Световното стопанство е сила на съдбата. На бойното поле на икономиката всяка нация трябва или героично да се самодокаже, или пък трагично да загине. Защото за всички просто не стига.\nПреди всички останали, десните политици осъзнаха какви фантастични възможности им разкриват социалните мрежи. Най-вече Туитър, който сякаш е измислен точно в подкрепа на истинската демокрация. За разлика от практиката в представителните демокрации, това забележително откритие позволява на Вожда да влиза в пряк диалог с народа без никакъв филтър. Така в края на тази история най-после се сбъдва прастарият план на консервативната теория за държавата. За тази теория беше неприемливо, че либерализмът доброволно се е отказал от правото си да управлява вътрешния живот на гражданите. В момента Туитър променя точно това. Ако използваме думите на Томас Хобс, той свързва „устните на властника” без никакви заобикалки с „душата на гражданина”. Последвай ме в Туитър.\nДи Цайт, 2 март 2017 г.\nПревод от немски Александър Андреев\nDraining the swamp (от англ.) – пресушаване на блатото\nCrony capitalism – кланов, шуробаджанашки капитализъм, при който определен бизнес процъфтява заради връзките му с управляващата класа, която унищожава реалната конкуренция чрез специални разрешителни режими, данъчни облекчения или друга форма на държавна намеса.\nIt’s a disaster (от англ.) – Ужас!\nТимотичен – търсещ признание – бел. ред.\nFuck the facts, enjoy the ride! (от англ.) – Оставете фактите, насладете се на пътуването!\nThe winner takes it all (от англ.) – Победителят взима (печели) всичко.\nMaybe it’s time to make America hate again (от англ.) – Може би е време да накараме Америка отново да мрази.\nThe rule of nobody (от англ.) – ничият закон.


Кметът на Бургас Димитър Николов днес проведе заседание на Общинския кризисен щаб, за да се обсъди разширяването на капацитета на ковид отделенията\nКлючови думи: Димитър Николов, ковид19, ковид отделения, Общински кризисен щаб, Бургас\n03 Март 2021, Сряда, 13:39 ч.\nБългария е в третата вълна на пандемията, обобщи кметът на Бургас Димитър Николов. В региона през последните дни се отчита крайно притеснителен ръст, както на новорегистрираните случаи на заразени, така и на леталните изходи с ковид пациенти.\nЗа вторник, например, имаше 278 заразени и 13 починали, което е близко до пиковите нива от втората вълна.\nКметът като началник на Общинския кризисен щаб е провел разговор с ръководителите на бургаските болници, за да се увеличи капацитетът за лекуване на ковид болни.\nДиректорът на РЗИ Бургас д-р Георги Паздеров пък издаде заповед за спиране на плановите операции.\n„Днес нивата са малко по-ниски, но продължаваме да бъдем много внимателни. Непрекъснато увеличаваме броят на леглата в ковид отделенията. След малко пак ще имам среща с ръководителите на бургаските здравни заведения. Благодаря им за усилията, които полагат. Страната е в третата вълна и трябва всички да положим лични усилия, за да спазваме елементарни мерки”, каза кметът пред журналисти днес.\nТой уточни, че в момента продължава и ваксинацията за целевите групи и за граждани. Денонощният кабинет в ДКЦ „Николай Чудотворец” работи, а днес и утре се очакват нови доставки.\nБез военен парад на 6 май заради мерките срещу COVID-19 Българин загина в Турция, прегазен от ТИР В Зоо Бургас утре ще празнуват рождения ден на полярните вълци Аманда и Марая Полагат износващия асфалт на бургаския бул. "Демокрация" Инцидент с Кали!\nМного вълни, много нещо, че аз сърф да си бях взел, ако знаех.\nОще на 04.01 като отвориха училищата, простата математика показа, че пика ще е о в средата на март и няма как да се избегне.\nОсновните разпространители са децата и римляните. Мерки няма как да се спазват в училище. После тръгва в семействата и от там и в работните колективи. Още тогава го писах в няколко коментара. Който може да смята му е ясно, останалите от маТряла също са ясни.\nНаправо сте не в Третата, ами в Петата вълна! Пълни шошони! За комисионни от ваксините, и майките си ще продадете. Бива бива лакомия и лъгане, ама тия спиране нямат. Вместо маски и мерки, кажете на хората какво да взимат превантивно. Нито ваксините са ваксини, нито пазят от нещо.\nВреме е да се поеме отговорност за живота и здравето на хората!\nБез забавяне затворете училищата поне!\nДа спрем играта на руска рулетка със здравето!\nЧичо ти митко е шофьо,ь автото е завършил\nОптимизиране на ваксинационния планНационално посланиеЕпидемията от Ковид-19 може да бъде преодоляна само чрез достигането до масовимунитет на населението. Това може да бъде постигнато след добре организиранаинформационна кампания и ваксиниране на достатъчен брой хора в кратък период отвреме. Ваксините трябва да бъдат насочени приоритетно към най-рисковите групи катобъдат поставяни след информиран избор. Предвиждаме да оптимизираме ваксинационнияплан като хората над 65 годишна възраст и хронично болните лица трябва да бъдатваксинирани преди останалите.Премахване на монопола на Здравната касаНационално посланиеНаличието на монополна осигурителна каса с определени лимити за болниците напрактика върна бюджетното финансиране в сектора. Задължението на касата да сключвадоговори с всички лечебни заведения получили регистрация доведе до наличието нарекорден брой болници и разпиляване на ресурс. Разплащането става за брой преминалипациенти по Клинични пътеки, в които не фигурира остойностяване на труда, оценка накачеството и анализ на ефективността на предоставените здравни услуги. Въвеждането на конкурентни осигурителни фондове трябва да стане след остойностяванена всички предлагани здравни услуги, което ще даде възможност за реална оценка нанеобходимите финансови средства за системата. Наличието на няколко Здраосигурителни фонда ще доведе до конкуренция между тях, чрез предлагането на различнипакети и нива на заплащане. Това ще даде възможност на гражданите да участват и влияятна здравната система чрез избора си и ще увеличи контрола върху разходваните средства.\nНека потърсим промяната в младите експрети.В лицето на Републиканци за България\nАко ще бомби да падат отивам да гласувам срещу едни псевдо граждани за европейско развитие. Тоест калинки.\nТова се казва в новия годишен доклад на "Фрийдъм хаус", цитиран от БГНЕС.\nКмета и кайт сърфа\nКмета се носи по вълните с герберския кайт сърф\nИмам чувстеото, че в мечтите на Герб са 180 вълни и години наред в извънредно положение. Само дето няма да им се сбъднат\nВ тази държава всеки разбира от всичко! Ей го чичо ви Митко, финансист а се изказва главен държавен здравен инспектор. Добре де малко сменяйте репликите, станахте рецитатор до рецитатора. Идеята беше да не се допусне Президента до Шипка и всички днес рецитирате едно и също като папагали, обаче ми направи впечатление, че се скандираше едно име от първата до последната стълба на Шипка с такава "народна любов", че ум да ти зайде.\nНали това искаме -върха на вълната да е на изборите че ората да не гласуват\nБочко е много умен. В началото на пандемията при 5 заразени на ден затвори държавата. После октомври месец когато имаше по 300 и скочиха на 600 на ден, остави всичко отворено октомври и ноември докато не скочиха на 5000. Сега пак отвориха когато числата тръгнаха рязко нагоре. Бочко за трети път ще настъпи мотиката.\nМи затваряй бе кмете кво се вайкаш,мола си се разхождат без маски седят си на пейките да се топлят,кой ти спазва правила,ама то и това ви е целта,сумата народ да се натрашка,че да няма кой да гласува!!!\nОтивайте за изследване за чревни паразити.\nТиксо за отпечатък ще ви е необходим или сте седнали на тъча на устройството?\nСлед 2 седмици вожда ще отвори и дискотеките. Бъдете сигурни, че избори през април или няма да има, или ако има - то активността ще е минимална. И ако може от общината да бъдат малко по-конкретни- кои ваксинационни кабинети раборят?\nАбе Iphone 1-2-3 и т. Н.\nа тази вълна до коя цифра ще продължи\nБраво на вас! Приходното перо на бюджета на страната за 20-та и 21-ва.\nИ какъв е относителния дял от агробара?\nние искаме да ви фалираме и да ви уморим от глад но преди това да минете да оставите пари на доктори, чси-та и накрая гробари, пък вие сте се вкопчили като кърлежи в живота и търпеливо чакате нещата да се "оправят", ще се оправят ама за нас, ние богатите сме с по над 20-30 млн евра сметки и можем така да си играем още 20 г , докато ние обеднеем вие ще сте умряли хахахахаха честит празник\nДо Престъпниците от ГЕРБ\nЕвропейският главен прокурор Лаура Кьовеши е отхвърлила 7 от десетте предложения на България за европейски делегиран прокурор,\nТо за тях мерки и теглилки няма!\nНа тези които са внимават отдавна е ясно, че ще има трета вълна. За разлика от други страни които затягат мерки, при нас се разхлабват. Затова надигащата се вълна която се наблюдава, и по-скоро обявяването на броя на заразените ще има пик точно около изборите. Като в тази връзка това може да се приеме за политически ход на управляващите и да се очаква и ниска избирателна активност. Разбира се системните партии разчитат на електоралното си ядро, което ще гласува под строй и ще им осигури предвидените места в парламента.\nАдминистрацията ще гласува на 4-ти, затваряй останалите.\nДве империи - османската и руската са подписали мирен договор помежду си и са си разменили територия! Едните я наричат Дунавски вилает, другите Задунайская Губерния.\nАми отворихме всички заведения молове и т н . Какво очакваме да няма заразени?Е няма как да стане! Или целта е до изборите да има много болни и много малко хора да отидат да гласуват! Сигурно тази сметка си прави Вожда като се разпорежда да се отваря всичко! Обрича всички ни на болести и на смърт!\nСпазваме ги мерките - с гласови заповеди сме освободени от работа и на обезщетения нямаме право! Всички мерки ги спазваме! И на изборите ще гласуваме!\nЩе има и 50та вълна, докато се флянкате. Много е важно да има безмислени събития за наши и ваши. Нали уж съкратихти 10% от администрацията? Кои си заминаха? Тези, които бяха неудобни, кадърни и не целуваха задници!\nМолове, кръчми, училища - всичко отворено, все едно нищо няма.\nПрост народ, развява байряка и празнува национален празник.\nЧичо Митко, затваряй докато е време! Всичкото народ е коронясан и навън без маски. Трета вълна е, страшно е.


Клюки. И какво? — Севлиево.Нет\nКакво е по – лошо от това, да чуеш някой слух за себе си? – Ами, ако този слух е неверен, разбира се. Често хората стават преки участници в разпространяването на клюка. Дали ще я измислят, чуят и предадат или ще разберат, че тя се отнася за тях – това просто е една небрежна игра на “Счупен телефон”. Жалкото е, че много хора страдат безпричинно, само задето някой си е решил да ги наклевети и то без да провери дали получената от някъде информация е вярна. Но как да се справим с клюките и има ли въобще спасение от тази „чума“?\nОбикновено хората, които пускат клюки не вещаят доброто на този, с който са свързани те. И все пак понякога се получават грешки. Мислиш, че си разказала някоя случка ясно, точно и разбираемо? Чакай да си чуеш историята от десети човек и то доста попроменена и изопачена. Дaли това е фатално? Може би да.\nЗависи доколко хорското мнение те интересува и докога нервите ти ще издържат на напрежението да се окажеш “сътворителя” на клюката на деня, без дори и да си го искал/а. Не се притеснявай. Всяко нещо е на мода през определен период. А модата на една клюка – тя е променлива и краткотрайна, както впрочем и истинността и достоверността, която носи в себе си. Така, че не се самообвинявай излишно.\nДори и ти самият/самата предаваш клюки. Днес ще чуеш интересен факт за познат или известна личност, утре че го предадеш на твой приятел и така всичко се върти в омагьосан кръг. Дали да виним хората, разпространяващи слухове, които са изпълнени с фалш и лъжи? Човечеството винаги се е стремяло към информираност, за това надали ще можем да го упрекнем, че иска да се осведомява.\nЗаплетената ситуация не позволява да разпитваме от улица на улица кой, какво и на кого е подшушнал. Пък и кой ще си признае? И въпреки всичко трябва да проверим достоверността на това, което сме чули, преди да го предадем нататък по веригата.\nДори цяла вечер да си си стоял/а вкъщи, пред компютъра например, на следващия ден ще научиш вероятно къде си бил/а, какво си правил/а и с кого. Да, клюките са си чисти лъжи и как можем да ги избегнем? – Начин няма. И да се затворим между четири стени, поводи за клюкарите – винаги и хиляди. Изолацията не е най – добрият помощник. Колкото и да са болезнени слуховете, всичко е въпрос на разпространение и доукрасяване на историйката.\nДруг е въпросът, разбира се, ако някои умишлено имат за цел да те изложат в обществото. Но няма как да разберем кой стои зад цялата тази работа. Тук не говорим за публикации, с имена в края на статията, нито за ТВ – предавания, където на екрана ясно виждаме информатора. Хубавото на пикантните слухове е, че са актуални ден за ден. И дори и да си под прицела на бърборковците за даден период от време, славата ти бързо ще отлети, защото ще се намери “нова звезда” на небосклона. Важното в случая е да не се засягаш и да не приемаш всичко прекалено навътре.\nИ какво се оказва в крайна сметка? Клюки и клюкари винаги е имало, има и ще има. Ако не искаме да се ядосваме, не трябва да им обръщаме внимание. А дали ще се окаже, че ние сме пуснали неволно клюката или сме предали погрешна информация? Ами това е играта “Счупен телефон”. Има такива, които печелят и такива, които губят. Печелят хората, които по този нелеп начин си запълват времето, а губещите – те винаги са повече и за жалост най – често такива, които дори не са установили, че играят.


Апартамент Колони — Rezervaciq.com\nВарна, ул. Михаил Колони 15\nАпартамент Колони се разполага в Варна, ул. Михаил Колони 15, на 510 м. по права линия от площад Независимост Варна. Апартамент Колони се намира на 540 м. от варненски Регионален археологически музей и на 750 м. по права линия от катедрален храм Свето Успение Богородично Варна. Във Варна Ви насърчаваме да разгледате близкостоящите храм Свети Николай Чудотворец Варна на 150 м., обсерватория Николай Коперник Варна на 320 м. и значимата забележителност плаж Рапонги Варна на 1.9 км. по права линия от Апартамент Колони. Недалеч от Варна за харесващите обиколките по забележителности съветваме да намерят време за плаж Траката Варна на 5.3 км., плаж Фичоза на 6.9 км. и крепостта Овеч край гр. Провадия на 38.3 км. по въздух в права линия. Kлиентите на сайта също харесват изброените близки алтернативи – Плаза Хотел на 240 м., Аква Хотел - Варна на 870 м. и Хотел Релакс - Варна на 1.2 км. по въздух.\nМястото за настаняване има 1 звезда. За удобство Апартамент Колони осигурява на своите клиенти безжичен интернет навсякъде - безплатен. По време на почивката си отсядащите семейства могат да се възползват от допълнителните екстри канали за деца на ТВ и детска площадка в обекта. Пристигането се извършва след 14:00 часа, а напускането се извършва преди 12:00 часа. Нощувалите ползват персонализирано настаняване и напускане. Придвижващите се със собствен транспорт могат да ползват паркинг на улицата.\nTV, сателитна телевизия, LCD/плазма в стаята, кабелна телевизия в стаята, камина , тераса/веранда, уред за приготвяне на чай и кафе, хавлиени кърпи в стаята, гардероб за дрехи, WC , душ в банята, спално бельо/чаршафи, балкон/тераса, мека мебел, микровълнова печка, ел. кана за кафе, фурна/печка, котлон, кухненска маса, ютия за гладене, автоматична пералня, вана/душ, отделен вход, разтегателен диван, мраморна/теракотна настилка на пода, трапезен кът / трапезария, почистващи препарати, сушилник, частен/самостоятелен апартамент в сградата,\nказино в обекта, плаж, пешеходни турове, риболов (извън обекта),\nстаи за непушачи, кът за пушене, отопляне, климатизация, храм/църква, други,\nна 3.55 км от 45 лв\nна 8.49 км от 88 лв\nна 13.68 км от 130 лв\nTV, казино в обекта, сателитна телевизия, LCD/плазма в стаята, кабелна телевизия в стаята, площадка за деца, камина , тераса/веранда, стаи за непушачи, кът за пушене, плаж, уред за приготвяне на чай и кафе, хавлиени кърпи в стаята, гардероб за дрехи, WC , душ в банята, отопляне, климатизация, безплатен безжичен интернет навсякъде, спално бельо/чаршафи, домашни любимци - забранени, пешеходни турове, балкон/тераса, мека мебел, микровълнова печка, ел. кана за кафе, фурна/печка, котлон, кухненска маса, ютия за гладене, автоматична пералня, възможно паркиране на улицата, индивидуализирано настаняване и напускане, ТВ канали за деца, храм/църква, вана/душ, отделен вход, разтегателен диван, други, мраморна/теракотна настилка на пода, трапезен кът / трапезария, за непушачи, почистващи препарати, сушилник, лично шакфче - рецепция, риболов (извън обекта), частен/самостоятелен апартамент в сградата,


#Шницел от месо\n#Шницели на фурна\n#Шницели от кайма\n#Шницели от тиквички\n#Шницели с кайма и картофи\nКласически пържен шницел Миланезе с пилешко филе паниран в брашно, яйца и галета\n905 ккал. 43г въглехидрати, 41г протеини и 63г мазнини\n20% / 19% / 63%\nПилешкото филе (4 бр) се разрязва през средата и се начуква докато стане тънко и...\nВкусен пържен паниран свински шницел в яйца, брашно и галета с картофи\nПържени панирани свински шницели от бонфиле (бон филе) в яйца, хляб и сирене пармезан\nСвинското бонфиле се нарязва на тънки шницели с дебелина около половин сантиметър.\nПържени полски шницели от телешка и свинска кайма в хлебни трохи\nПилешки шницели на фурна с пикантни картофи\nПриготвените пилешки шницели се сервират в гарнитура от запечените пикантни картофи.\nПържени пилешки шницели панирани в яйца, брашно и галета с чесън и червен пипер\nСвинското контрафиле (каре) се нарязва на тънки шницели.\nПържени телешки шницели от бонфиле панирани в брашно, яйца и галета\nХрупкави пържени пилешки шницели от филе в панировка от хлебни трохи с пармезанова коричка на тиган\nШницел Миланезе (по милански) с телешко филе, паниран в брашно, яйца и галета\nТелешкото месо се нарязва на шницели и се начукват.\nПържени свински шницели от филе панирани в хляб, пармезан и кедрови ядки\nТелешкият стек се нарязва на шницели и се посолява.\nВиенски шницел от свинско каре (контра филе) паниран в брашно, галета и яйца на тиган\nСвинското контрафиле се разрязва на четири тънки шницела.\nКордон бльо от свинско филе\nСвинското филе се нарязва на тънки шницели, които леко се начуйват.\nПържени свински шницели от кайма, варени настъргани картофи и кисело мляко панирани в брашно, яйца и галета и гарнитура от варени картофи\nТънки телешки стекове (шницели) от кайма със сос грейви\nТелешката кайма се разбърква с яйцето, галетата, черен пипер, сол, сос уорчестър и чесън на прах . Омесва се добре и се оформят 8 големи кюфтета, подобни на стекове за бургер.\nБързи и лесни обикновени пържени шницели от телешка кайма\nПържени бъркани шницели от кайма, кисело мляко, брашно, газирана вода и сода с лъжица или черпак\nСлед като се омеси много добре, така че да се разпределят съставките, се оформят шницели.\nПържени шницели от телешка кайма, кашкавал и прясно мляко, панирани в яйца, брашно и галета\nПържени телешки шницели от кайма с картофи на тиган\nДомашни шницели с кайма, бира, хляб, яйце, лук и галета на фурна\nОформят се шницели, които се овалват в галета.\nКордон бльо от свинско каре със сос Бешамел\nСвинското каре се нарязва на тънки шницели.\nТелешкото месо се нарязва на шницели.\nПържени шницели от кълцано или мляно свинско месо от плешка, панирани в брашно, яйце и галета\nШницелите се овалват в смес от галета и брашно, след това в разбити яйца.\nКласически виенски шницел от кайма паниран в брашно, яйца и галета\nСлед това се оформят шницелите, които се овалват в брашно и се завиват в стреч фолио.\nПилешкото филе се начуква на тънки шницели.\nХрупкави шницели с варени настъргани картофи, кайма (свинска и телешка) и галета на фурна\nСлед това се оформят шницелите и се овалват в галета.\nМързеливи шницели с кайма, яйца, вода и брашно\nОформят се шницели и се пържат от двете страни до златист загар.\nПълнен шницел от кайма с плънка от гъби, кашкавал, пушено сирене и кисели краставички\nВ средата на всеки шницел се слагат по парче кашкавал, пушено сирене, кисела краставичка и гъба.\nСвинското бонфиле се нарязва на тънки шницели.\nВ средата на всеки шницел се прави лека вдлъбнатина с помощта на лъжица.\nПържени шницели от кайма, картофи, яйца, стар хляб и лук с лъжица\nОлио се сгорещява и в него до златисто се пържат оформените от сместа шницели.\nВегетариански зеленчукови шницели от картофи, тиквички, сирене и кашкавал пържени в брашно\nСместа се оставя да престои около 10 минути в хладилника и след това от нея се оформят шницели.\nЗадушени шницели от свинска плешка с ароматни горски гъби, сушени манатарки (прах) в бяло вино\nСвинската плешка се нарязва на шницели и се запържва в загрято олио.\nПържени вегетариански шницели от карфиол и яйца\nОт тестото се оформят шницели и се овалват в брашно, разбито яйце, галета и отново в яйце.\nСвинското филе се нарязва на тънки шницели / пържоли с дебелина около половин сантиметър.\nПържени кюфтенца / шницели от хайвер от риба шаран\nОт сместа се оформят плоски кюфтенца / шницели.\nПодходяща гарнитура за пилешки шницели от пикантни пържени картофи


Код на продукта: M-253 (223)\nЦелокупно боди Bansari\nProduct viewed: 3075\n--- Изберете --- xxxl xl xxl xxxxl\nЦял бански костюм с твърди чашки Marko Whitney в цветова комбинация от светло и тъмно морско зелено. Размери M, L, XL се предлагат с допълнителни повдигащи подплънки. Моделът се връзва на гърба чрез еластична лента. Презрамките са регулируеми и неподвижни. Долната част е тип бикина. Моделът има холограма за оригиналност. Изработен е от висококачествен италиански плат, устойчив на слънце и пясък, непрозрачен и бързосъхнещ.\n57 см + 15 см презрамки\nЦял бански костюм Whitney Curacao-Fata-Fango × 1 бр.


ДФЗ преведе близо 84,5 млн. лева окончателно плащане по СЕПП за Кампания 2016 » Съвети в земеделието\nДържавен фонд „Земеделие“ преведе субсидии на 54 751 земеделските стопани по Схемата за единно плащане на площ (СЕПП). Сумата възлиза на 84,380 милиона лева.\nОкончателното плащане е направено след актуализация на данните в Системата за идентификация на земеделските парцели (СИЗП), на база подадени възражения и изясняване принадлежността на констатираните двойно заявени площи за Кампания 2016, както и след признаване на разходите по данни на Националната агенция за приходите (НАП).\nИзплащането на субсидиите е направено по окончателна ставка от 201,11 лв./хектар.\nПредходна : Има ли „двойствен стандарт“ на храни за българския и западноевропейския пазар\nСледваща : Какъв е резултата от протеста на служителите на агенцията за борба с градушките


Симфоничен оркестър на БНР с Майкъл Рол (пиано). Бетовен и Малер. 21 януари 2011 | музикалните хроники на един немузикален човек\nPosted by: Vogoris | 21.01.2011\nСимфоничен оркестър на БНР с Майкъл Рол (пиано). Бетовен и Малер. 21 януари 2011\nСимфоничният оркестър на БНР с главен диригент Емил Табаков представят музикални шедьоври от Германия и Австрия – Бетовеновият клавирен концерт №4 със солист Майкъл Рол (Великобритания) и емблематичната Пета симфония от Густав Малер (по повод 100 г. от смъртта на композитора).\nИдеален концерт за хора, които нямат възможност да ходят в залата много често. Концерт за солов инструмент и оркестър + голяма, истинска симфония. Тук даже имаме разширен състав на оркестъра. Кой казва, че няма пълно щастие. Препълнена зала „България“, правостоящи край вратите. Нито един простак, който да плещи между частите като на бенефис на Веско Маринов. Отлично изпълнение на англичанина зад рояла. Дълги аплаузи. Бис. Великолепна 5-та симфония на Малер. Трудно произведение. Залата аплодира Табаков и оркестъра на крака. Специални аплодисменти за водача на валтхорните (Ясен Теодосиев?).\n21 януари 2011 – Зала България – 19:00\nКонцерт за пиано и оркестър № 4, в сол мажор оп. 58, (1807)\nСимфония № 5 в до диез минор (1904)\nTrauermarsch (Траурен марш)\nStormisch bewegt, mit grosster Vehemenz (Бурно движение, с най-голяма страст)\nScherzo (Kroftig, nicht zu schnell) (Мощно, не твърде бързо)\nAdagietto (Sehr langsam) (Много бавно)\nМайкъл Рол е един от най-изявените пианисти на Великобритания. Дебютира на десетгодишна възраст със Симфоничния оркестър на Бирмингам. На 12 години изпълнява клавирния концерт на Роберт Шуман с диригент сър Малкълм Сарджънт в Кралската фестивална зала. Той е 17-годишен, когато печели първа награда на Международния клавирен конкурс в Лийдс. Учи пиано при Фани Уотърман, а по-късно и дирижиране при Едгар Козма в Париж.\nПрез 1974 г. осъществява своя успешен дебют в САЩ със Симфоничния оркестър на Бостън под диригентството на сър Колин Дейвис.\nМайкъл Рол свири редовно с големите оркестри на Великобритания като Кралския филхармоничен оркестър, оркестър Филхармония, Кралския оркестър на Ливърпул и Английския камерен оркестър. Свирил е с оркестъра на Шведското радио, Гевандхаус оркестър Лайпциг, Резидентски оркестър на Ротердам и оркестър „Киров” под диригентството на Курт Мазур, Валери Гергиев, Евгени Светланов, Окко Каму и други. Посещава Хонконг с Лондонската филхармония, осъществява турнета в Япония, Германия и Швейцария със Симфоничния оркестър на Би Би Си, в Испания с Кралската филхармония, Лондон и в Източна Европа с Шотландски камерен оркестър.\nФестивалните му прояви включват Олдбъро, Бат, Единбург, Гранада, Хонконг, Виена, престижния клавирен фестивал в Рур, Германия и Промс-концертите във Великобритания. Майкъл Рол музицира на много световни сцени, работи с диригенти като Пиер Булез, Карло-Мария Джулини, Ерих Лайнсдорф, Курт Мазур, Андре Превен и Курт Зандерлинг. Изнася рецитали в Лондон, Единбург, Ню Йорк, Милано, Лайпциг, Берлин, Дрезден.\nМайкъл Рол е записал концертите на Бетовен на три компактдиска. Първият от тях, с Кралската филхармония под диригентството на Хауърд Шели за звукозаписната фирма Tring Records, е посрещнат ентусиазирано като „изключително добър запис” – (Gramophone). Вторият е отличен с Editor’s choice на Gramophone, а третият е също високо оценен от Gramophone и BBC Music Magazine.\nДнес Майкъл Рол е световно признат като един от най-добрите изпълнители на творби от Моцарт, Бетовен, Франц Шуберт и Роберт Шуман.\nПубликувано в 2011\n« Пласидо Доминго на 70!\nПочина Киро Миланов – велик български футболист! »


Обратната Страна на Медала / Eдин Друг Свят е Нужен ! :: САЩ - поглед встрани от образа им в кривото огледало\n28.06.2020 18:29 - САЩ - поглед встрани от образа им в кривото огледало\nПоследна промяна: 29.06.2020 22:00\nОткъс от книгата "Dirty Truths" (Мръсните истини)\nМайкъл Паренти защитава докторат по политология през 1962 в Йейлския университет. Преподавал е в редица университети в САЩ и чужбина. Автор на 17 книги, превеждани на бангла, китайски, холандски, френски, немски, гръцки, италиански, японски, корейски, полски, португалски, сръбски, испански и турски.\n“Консерваторите обичат да говорят за Съединените щати като за прекрасна, щастлива, процъфтяваща страна. Съответстващо на “любовта им към страната” е забележителното безразличие, което демонстрират спрямо хората, живеещи в нея. За тях отчаяните, изпълнени с болка писъци на прогонените от домовете им, звучат в ушите им като дребнави хленчения на вечно недоволните. Те отхвърлят като смешни сантименталисти всички, които се осмеляват да критикуват съществуващите условия, всички, разтревожени за сънародниците си. Но мръсната истина е, че в тази външно “процъфтяваща” страна се ширят стряскащи лишения, насилия, страдания, болести, унижения и патология.\nЦифрите, цитирани в списъка по-долу, разкриват потресаващата картина на истинското положение в Съединените щати. Помислете върху тях.\n- Заразени с Covid-19 по официални дани към 28.6.20 близо 2,5 мил. души, починали до момента 125 000.\nJe suis русофил\nПандемията - поредният мега провал на неолибералния капитализъм


Apartment Melis-II (3) - НАЙ-НИСКИ ЦЕНИ от agoda.com\nApartment Melis-II (3)Апартамент\n-, Ел Мас Пинел, Палс, Испания, 17256 - Покажи на картатаМного добър7,9Въз основа на1отзивApartment Melis-II (3)Вижте повече снимкиВижте повече снимкиВижте всички24снимки\nМестен данъчен номер: HUTG001764 Брой стаи : 1 Покажи повече\nМоля, имайте предвид, че цялата сума на резервацията е дължима преди настаняването. След като пълната сума на резервацията бъде получена, ще получите имейл с адреса на мястото за настаняване и указания как да получите ключ. При пристигане се изисква гаранционен депозит от 100 EUR за инцидентни разходи. Този депозит е изцяло възстановим при напускане след проверка на мястото за настаняване за евентуални щети. В цената на стаята не са включени чаршафи или кърпи за баня. Гостите могат да ги наемат срещу допълнителна тарифа от 13EUR на човек или да си донесат свои. Номер на лиценза: HUTG001764


Cosy Apartment near ExCeL Centre - НАЙ-НИСКИ ЦЕНИ от agoda.com\nПовече за Cosy Apartment near ExCeL Centre\nИдеален за развлечения и отдих, Cosy Apartment near ExCeL Centre се намира в Canary Wharf, който е един от районите на Лондон. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nСъоръженията и услугите предлагани в Cosy Apartment near ExCeL Centre гарантират Вашия приятен престой. Най-важните съоръженията на хотела са летищен трансфер, семейна стая, коли под наем, перални услуги, химическо чистене.\nАтмосферата на Cosy Apartment near ExCeL Centre се усеща във всяка стая. Удобства като отопление, балкон/тераса, телевизор, сателитна/кабелна телевизия, кухненски бокс са само някои от даденостите на обекта. Освен това в хотела можете да се възползвате от множество предложения за приятно прекарване на свободното време. Cosy Apartment near ExCeL Centre е добър избор за всички посетители на Лондон, защото предлага спокойствие и безпроблемен престой.


Изключително силна 2016 година за Драматичния театър – Долап БГ\nИзключително силна 2016 година за Драматичния театър\n15.11.2016 15.11.2016 Долап.бг\nС един от най-високите приходи от последните доста години насам ще завърши годината Драматичен театър „Гео Милев“ в Стара Загора. Директорът на театъра Ивелин Керанов с радост съобщава хубавите цифри – над 165 000 лв. приход, над 27 000 зрители /ръстът е от 10-12% в сравнение с миналата година/.\nДо следващия октомври са планирани 6 премиери. Идващата 2017 г. ще започне с премиера около 15 януари на мащабната продукция – пиесата „Цар Последен“ от Райна Томова с режисьор Йосиф Сърчаджиев, сценография на старозагорката Мария Диманова и музикално оформление на Георги Генов. Участва целият актьорски състав на театъра, Прабългарска школа за оцеляване „Багатур“, деца, а в главната роля на Цар Иван Шишман ще видите Димитър Живков. Пиесата е в 22 сцени, действието се развива на различни места, историческата и достоверност е консултирана с проф.Николай Овчаров .\nНа 15 февруари започват репетициите на пиесата „Полет над кукувиче гнездо“, драматизация на Васерман, с режисьор Стефан Спасов, сценография Теодора Лазарова и музика Евгени Господинов.\nАктьорите на ДТ“Гео Милев“ ще представят пиеса по разкази на Елин Пелин с работно /засега/ заглавие „Ветрената мелница“. Режисьор ще бъде Надежда Асенова, която в Шуменския театър е поставяла подобна творба по разкази на Йордан Йовков.\nНа камерна сцена в Драмата предстои да бъдат поставени изключително интересни пиеси – една от тях е авторският спектакъл „Сватбата на Бети“ на актрисата Анна Иванова под режисурата на Невена Митева /директор на Драматичния театър в гр.Габрово/.\n„Изключително вълнуваща пиеса, в която актьорите играят деца на възраст 6-8 години и се отнася по-скоро за родителите, ще видят зрителите на камерната ни сцена през следващата година“ – съобщи Ивелин Керанов. Пиесата със заглавие „Следобедни игри“ от Рома Майо ще бъде с режисьор Петър Денчев, а сценографията е на Радостина Тодорова.\nИзчаква се предложението от проф.Андрей Аврамов за ситуационна нова комедия, уточнява Ивелин Керанов. За следващата година ще има и премиера на ново заглавие за деца.\nНадеждите на вярната и на новата публика са очакваното и подготвяно с много плам вихрено начало на идващата 2017-та да донесе благодат за цялата година на Драматичния театър в Града на липите.\n/снимката е от последната премиера на ДТ“Гео Милев“ – пиесата „Капан за самотен мъж“\n← В Хамбург, на река Елба, откриват филхармония\nВ Стара Загора гледаха премиерно филма „Светът е Берое“ →\nСтарозагорски театрали поставят началото на вишнева градина в града на поетите\n29.10.2021 29.10.2021 Долап.бг\nДуми за Ботев\n06.01.2017 06.01.2017 Долап.бг\nКъде в града има 26 безплатни извънучилищни занимания за децата ви?\n21.09.2016 21.09.2016 Долап.бг


През 2020 година политическата нестабилност в света ще се увеличи - Новини 24/7\n2019-08-14 / 15:18:13 / Марица / marica.bg\nПрез 2020 година политическата нестабилност в света ще се увеличи ...\nИзвестна астроложка предупреди света за бедствие през 2020-а.\nПрез 2020 година политическата нестабилност в света ще се увеличи и не е изключено да се стигне до Трета световна война. Това прогнозира руският астролог Василиса Володина, цитирана от популярния сайт за паранормални явления Еsoreiter.\nЗа президента на САЩ астрологът не прогнозира също промени. „Тръмп ще бъде в уязвимо положение. Той ще трябва да потърси подкрепа сред американския елит. Влиянието на САЩ в света ще отслабне“, добавя тя.


Realzoom: Защо разделите са толкова болезнени?\nНякои хора са в състояние да се съвземат по-бързо, но на други им отнема месеци и дори години\nРазрушаването на връзката с любимия човек е наистина едно от най-болезнените преживявания в живота.\nЦялата ни реалност се срутва изведнъж. Болката е абсолютно осезаема.\nРаздялата е като шамар в лицето или удар в стомаха, от които трудно се възстановяваме. Някои хора са в състояние да се съвземат по-бързо след подобно преживяване, но на други им отнема месеци и дори години.\nЗащо обаче някои хора ги боли толкова много след края на сериозната им връзка?\nСпоред експертката Мелани Горман има 5 основни причини, поради които някои хора трудно си стъпват на краката отново след проваления си роман.\n1. Любовта е пристрастяване\nПроучванията показват, че когато човек се влюби, центровете на пристрастяване в мозъка се активират. Това са същите центрове, които се „запалват“, когато човек е пристрастен към хероина или кокаина. Имайте предвид, че раздялата може да доведе буквално до симптоми на абстиненция.\n2. Любовта изкривява реалността\nСилните емоции могат да ни ослепят в преносен смисъл, разбира се. Знаете фразата, че влюбеният гледа на света през розови очила. Любовта може напълно да наруши нашето възприятие за реалността. Тя може да промени начина, по който виждаме целия свят. Именно затова раздялата може да бъде суперболезнена – изведнъж се сблъскваме с действителността, за която сме били слепи дълго време.\n3. Смятаме, че любовта е завинаги\nХората са склонни да вярват, че любовта им с половинката трябва да продължи вечно. Именно затова отхвърлянето е много трудно за преглъщане. Много пъти мозъкът ни отказва да приеме концепцията за раздялата. Ето затова и болката е толкова силна. Някои хора дори смятат, че след като любовта им не е била вечна, то болката им със сигурност ще бъде за цял живот. Е, това не е така.\n4. Любовта има дълбоки еволюционни корени\nНие имаме дълбоки спомени, кодирани в нашето ДНК, които оформят отношението ни към неща като отхвърлянето. В зората на човечеството, отхвърленият от племето човек, не е успявал да оцелее сам – това е означавало сигурна смърт за него. Затова ние трудно приемаме, че сме отхвърлени от любим човек. Това ни вменява чувство на отчаяние и паника.\n5. Любовта боли... буквално\nСпециалистите са доказали, че хората, които току-що са преживели емоционална раздяла, имат повишена активност в центровете за болка в мозъка си. Това означава, че краят на любовта може да донесе не само емоционална, но и физическа болка. Именно затова, когато някои хора изпитват подобна болка, те са склонни да потъпчат достойнството си, в опит да спечелят отново сърцето на любимия.\nИ все пак да не забравяме основното – времето лекува. И най-болезнената раздяла в крайна сметка остава в миналото и ние постепенно забравяме за силните негативни чувства и импулси, които тя ни е донесла.\nЕтикети: любов, преживявания, пристрастяване, раздели, чувства, Шарен свят


Авто OFFNews | ПОСЛЕДНА ПРОМЯНА 05 януари 2017 в 11:24189700\nИзборът между кола с два или три педала винаги ще си остане субективен - някои предпочитат сами да сменят предавка, други залагат на удобството на автоматичната трансмисия. Всъщност в Европа и в частност България последните са изостават сериозно пред ръчните скорости, но все пак е добре когато следващия път ви се наложи да избирате вида на скоростната кутия да сте запознати с основните принципи на работа.\nКато за начало не е зле да отбележим причината изобщо да има нужда от скоростна кутия между двигателя и колелата. Проблемът на двигателите с вътрешно горене е, че те работят най-добре и доставят мощността си оптимално само в определен диапазон. Това, което прави скоростната кутия, е да позволи моторът да бъде задържан именно в този полезен диапазон. Всеки, който някога е карал колело със скорости, ще разбере принципа.\nМакар и крайният резултат от работата на двата типа скоростни кутии да е сходен, устройството им е коренно различно. Докато ръчната трансмисия разчита на съединител за предаване на мощността на двигателя към валове с разположени на тях предавки, автоматикът разполага с хидротрансформатор и планетни предавки.\nВсяка конфигурация има своите предимства и недостатъци - работата на автоматика е много по-плавна, но устройството е далеч по-сложно, а оттам идва и по-голямата вероятност от повреда. Когато такава се случи, отново ръчната скоростна кутия има предимство и поправката й е далеч по-нискобюджетна.\nРазбира се, едно видео може да демонстрира всички разлики нагледно по-добре от каквото и да е писмено обяснение, затова ви предлагаме следния клип, описващ детайлно всички компоненти и различия между двете конфигурации.\n14 септември 2020 в 11:593


Защо според вас не работи този бизнес модел в България | Страница 7 | Predpriemach.com\nНачална дата 19 Март 2016\nОт: Защо според вас не работи този бизнес модел в България\nВсъщност, сравнително лесно ще го направи. Старите хора са стари, по-трудно привикват, но не са тъпи и бързо възприемат полезните им неща.\nТочно проблемът, който споменахте (че човек си запазва час, но винаги чака повече) - може да бъде използван като предимство за да потръгне сайтът. Защото той може да има рейтинги, коментари и изобщо - инструменти, чрез които коректните зъболекари/масажисти и др. специалисти да бъдат избутвани напред. По този начин именно хората, които не искат да чакат, ще могат да разчитат на един такъв сайт, че ще им покаже правилните специалисти. А гаранция ще е натрупаният от тях рейтинг и положителни отзиви.\nИначе един такъв сайт си има съвсем ясни маркетингови задачи, които трябва да бъдат свържени, за да потръгне.\nКогато става дума за лекар или зъболекар за мен най-важното е дали е добър специалист, а не колко ще чакам. Добрите лекари са много натоварени. По твоята логика най-коректни ще се окажат тези с най-малко пациенти, защото именно за тях е най-лесно да си спазват часовете.\nИ това го има, не отричам. По този въпрос отзивите и коментарите също могат да бъдат полезни. При всички случаи това, че един лекар е добър, не значи, че не трябва да си спазва часовете. Използването на софтуер може много да улесни процеса.\nКакто и това, че един лекар си спазва часовете не означава непременно, че добър специалист.\nЖена ми го ползва и ако изключим това че не чете си е доволна. Иначе проблема тука е че сме в БГ, тука всеки е свикнал да го лъжат и затова си иска лекаря или сестрата да си я чуе или види и да си запази час. Отделно не е платено на правилните хора да го ползват, от там няма потребители, а от там няма и кой да плаща, зада седи в него. Това с рейтинга е добра идея, но е по-добре ако се сложат различни критерии за рейтинг, отношение, бързина, коректност, и тем подобни. За съжеление подобни сайтове/групи/платформи и т.н. се развиват само ако някоя "звезда" го ползва и тогава нашумява бързо, ако не, трябва да се часа за маркетинг от уста на уста, е и платена рекласи трябва естествено\nАз продължавам да мисля, че няма такъв проблем, че сме в БГ. Просто нещата трябва да се нагласят така, че да отговарят на местните нужди и сайтът ще излети. Но както казахме, новият му собственик има някакви трудности вероятно, може би и нежелание, не знам.\nСъвсем случайно попаднах на тази тема .. След всички писания, които изчетох изводите са два -\n1 малко по-бавно се променят потребителските нагласи при нас, винаги има скептицизъм и недоверие в новите неща. Но не трябва предварително да се отказваме, защото еди си какви сме били в бг. Нали уж предприемачите трябва да променят това нещо\n2 За да успее нещо, трябва да е направено с повече мисъл и анализ на потребителските нагласи (в случая предлагащи и търсещи услуги), и разбира се перфектна реализация на проекта, особено когато се опитваш да си първи в това нещо. Само така можеш да промениш потребителските нагласи\nЕ, вече има успешни такива проекти в България, от които може да се вземе поука, защо преди това моделът не е работел. Според мен не моделът, а самата реализация на проекта не е работела, надявам се не обиждам създателя и\nНе е важна толкова генералната идея, а дребните детайли и реализацията.\nИменно там е разликата между всички социални мрежи преди facebook, и фб който промени изцяло играта. Същото е и при google+ и Twitter примерно. Едва ли проблемът на g+ е бил липса на пари, разработчици и цялостен ресурс за развитие\nНе ме обиждаш, благодаря за feedback.\nИстината е че си трябва екип от професионалисти в различни сфери.\nАз съм в сферата на ИТ и разработване на софтуер.\nТърсих екип като пусках в различни форуми и ходих по стартъп евенти, писах на всякакви институции, медии.. но така и не намерих съдействие.\nЗатова и нищо не потръгна, тъй като аз сам не съм професионалист по всичко\nАз съм ползвал този сайт няколко пъти:\nДа, те започнаха няколко години след като аз се отказах. Аз започнах без финанси, те със\nТоест ето следващият отговор - защо ... Заради пари.


Лудогорец излиза на "Райко Митич" за задължителна победа\nЛудогорец излиза на „Райко Митич“ за задължителна победа\nЛудогорец гостува в сръбската столица Белград на Цървен звезда в мач от пети кръг на груповата фаза на Лига Европа. Разградчани са последни в групата с едва точка и ще преследват задължителна победа на „Мала Маракана“. Тимът от Белград пък е с актив от 7 точки на втората позиция в групата.\nЕдинствената си точка досега, българският шампион спечели срещу Мидтиланд, който пък е с 5 пункта и се намира на третата позиция, даваща право на участие в елиминациите на Лигата на конференциите.\nТреньорът на Звезда Деян Станкович също има своите перипетии около състава, тъй като двама от основните му защитници – Милош Дедженек и Марко Гобелич пропускат двубоя,заради наказания. Нападателят Ел Фарду Бен пък е под въпрос, но ако има възможност със сигурност ще започне като титуляр.\nЦървена звезда: Борян, Гаич, Драгович, Панков, Родич, Саного, Сърнич, Бен, Канга, Иванич, Катай\nСтарши треньор: Деян Станкович\nЛудогорец: Кахлина, Икоко, Пластун, Вердон, Пинас, Баджи, Гонсалвеш, Десподов, Янков, Чибота, Сотириу\npreviousСтанимир Стоилов е хиена, Левски готви трансферна бомба\nnextЦСКА ще защитава емблемата си в норвежкия студ


Как да ускорим старите компютри в офиса? - Ardes Блог\nКак да ускорим старите компютри в офиса?\n27.03.2017 08.09.2017 Боян Брайков\nВъпросът би трябвало да заинтригува всеки, разполагащ във фирмата си с машини, които се амортизират с всяка следваща минута. Отговорите, които могат да се дадат, не са еднозначни. В определени случаи с минимални инвестиции може да се постигне по-добра производителност. Но в други ситуации частичният ъпгрейд на компютрите не върши работа, а се налага пълно обновяване.\nА сега да изложим по-подробно аргументацията си:\n1. Кога е възможен и препоръчителен ъпгрейд\nДори да сме слепи и глухи, знаем, че електрониката се развива с магьоснически темпове. Компонентите стават все по-мощни и по-бързи, а идват във все по-малки размери, което пък намалява и общите габарити на устройствата. От друга страна, те изискват и по-малко потребление на енергия. Това обаче е в общи линии.\nИма един компонент, който въпреки редица разширения на капацитета си продължава да е базиран на технология от няколко десетилетия и затова не позволява постигането на значими чудеса. Става дума за твърдият диск (HDD), който забавя производителността и на компютрите с най-модерните процесори. В такъв случай можем да се запитаме:\nМоже ли да го сменим?\nЗа щастие — да, можем, при това лесно и на достъпни цени. Алтернативата е SSD — дискове без подвижни механични части, които четат и записват по-бързо информацията. Освен това не отделят опасна горещина и са практически неуязвими от сътресения, непланирани токови прекъсвания и други увреждащи фактори.\nЕдин такъв ъпгрейд е смислен, ако компютрите ви като цяло са не са прекалено остарели. Дори по-новите и запазените не могат да се възползват по най-добрия начин от SSD модулите, ако работят с процесори, каквито са тези от линията Celeron. Те също са за подмяна с такива от линията Core i5/i7.\n2. Можем ли да сменим само харддиска и процесора?\nТеоретично е възможно, но практически не е много вероятно. Причината за това е, че подмяната на процесора със съвременен вероятно ще изисква обновяването и на дънната платка. Това пък може да доведе и до необходимост от смяна на графичната карта, ако досега сте използвали такава, а не вградено решение на Intel.\nЗа вашия конкретен случай можете да се консултирате с техническите експерти на Ardes.bg и заедно да съставите план за разумните ъпгрейди. Ако „закърпването“ на старото не излиза рентабилно, е време за:\n3. Смяна на компютрите\nКакто писахме наскоро, самите производители препоръчват експлоатационен срок на компютрите си до 5 години. Ако машините ви са дори по-стари, няма защо да отлагате момента, понеже вече сте в периода на рисковете.\nПо ваша преценка и според наличния ви бюджет можете да обмислите вариант за обновяване с… бизнес лаптопи. И в двата варианта можете да разчитате на нашите допълнителни насоки и съвети.


Юриспруденция и легиспруденция. Институционалният контекст на правото от Бойка Чернева – книги от онлайн книжарница Bookpoin\nЮриспруденция и легиспруденция. Институционалният контекст на правото\nЮриспруденцията и легиспруденцията изразяват институционалния контекст на правото, което има уникалната способност да съчетава натрупаните знания и опит, за да ги интегрира в единен правен ред и да отговори на обществената необходимост от справедливост. Изследването продължава дискусията, която се води във философията и теорията на правото, за превръщането на социалната материя в правна нормативност.\nВ основата на работата стои разбирането за институционалната природа на правото – неговата способност да интегрира социалното и индивидуалното, фактическото и дължимото, устойчивостта на правния ред и институционалната промяна. От една страна, правото се разглежда като институт в структурата на обществото, което позволява обсъждане на редица негови връзки и съотношения с други институти, каквито са политиката и икономиката. Именно тази гледна точка разкрива социалния контекст на правото.\nВтората гледна точка е определянето на интегративната институционалност на правото, осмислена чрез изграждането на основни правни понятия – институционализация в правото, институти на правото, юриспруденция и легиспруденция. Предмет на обсъждане е темата за развитието на правото като процес на правополагане, правотворчество и правна промяна, чийто институционален контекст се формира и проявява чрез юриспруденцията и легиспруденцията.\nВ изследването юриспруденцията е представена като теория и практика на юрисдикциите, а легиспруденцията е определена като теория и практика на законодателната дейност. Тяхното разглеждане е опит за теоретично обяснение на разумното начало в правото през призмата на развитието на политическите институции и юрисдикциите, като предпоставка за обсъждане на актуални проблеми на законодателството и правораздаването.\nКниги, подобни на "Юриспруденция и легиспруденция. Институционалният контекст на правото"\nДруги книги от Бойка Чернева\nКоментари за "Юриспруденция и легиспруденция. Институционалният контекст на правото"